**ΕΝΗΜΕΡΩΤΙΚΟ ΣΗΜΕΙΩΜΑ**

Το Ινστιτούτο Εκπαιδευτικής Πολιτικής (Πράξη υπ. αριθ. 01/07-01-2015 του Δ.Σ. του Ι.Ε.Π.) προέβη σε πλήρη επικαιροποίηση των Οδηγιών για την υποβολή αίτησης χορήγησης άδειας διεξαγωγής έρευναςσε σχολεία Π/βάθμιας και Δ/βάθμιας Εκπαίδευσης ή άλλες δομές αρμοδιότητας του Υ.ΠΟ.ΠΑΙ.Θ (π.χ. Γ.Α.Κ., Κ.Ε.Δ.Δ.Υ.).

Οι εν λόγω οδηγίες έχουν αναρτηθεί στην ιστοσελίδα του Ι.Ε.Π. (<http://www.iep.edu.gr/index.php?option=com_content&view=article&id=319&Itemid=202&lang=el>), ενώ στην ιστοσελίδα του πρώην Παιδαγωγικού Ινστιτούτου έχει προστεθεί σύνδεσμος που παραπέμπει στον ως άνω αναφερόμενο σύνδεσμο.

Στον εν λόγω σύνδεσμο περιλαμβάνονται:

1. Προδιαγραφές αίτησης ερευνών (έγγραφο σε μορφή word)

2. Προδιαγραφές αίτησης ερευνών (έγγραφο σε μορφή pdf)

3. Συνοπτικό Δελτίο Έρευνας

4. Έντυπο Υ.Δ. για βιντεοσκόπηση

5. Έντυπο Υ.Δ. για ηχογράφηση

6. Κωδικοί Δημόσιων Σχολείων (Νηπιαγωγεία, Δημοτικά, Γυμνάσια)[[1]](#footnote-1)

7. Κωδικοί Ιδιωτικών Σχολείων

Σύμφωνα με τις επικαιροποιημένες οδηγίες ο ενδιαφερόμενος ερευνητής ή ερευνήτρια θα πρέπει να καταθέσει, σε τρία αντίτυπα καθώς και σε ηλεκτρονική μορφή, τα κάτωθι:

1. **Αίτηση προς το Υ.ΠΟ.ΠΑΙ.Θ.**, και συγκεκριμένα προς την αρμόδια Διεύθυνση Σπουδών (π.χ. Διεύθυνση Σπουδών Π/βάθμιας Εκπαίδευσης, Διεύθυνση Σπουδών Δ/βάθμιας Εκπαίδευσης)
2. Συμπληρωμένο **Συνοπτικό Δελτίο Έρευνας**
3. **Κατάσταση των σχολείων** με τους κωδικούς τους
4. **Αναλυτικό Σχέδιο Έρευνας**
5. **Βεβαίωση της επιβλέπουσας επιτροπής** ή του/της επιβλέποντος/ουσας καθηγητή/τριας, στην οποία θα πρέπει να αναφέρεται ότι οι υπογράφοντες έλαβαν γνώση του περιεχομένου των παραστατικών της έρευνας και ότι συμφωνούν με τη διεξαγωγή της
6. **Σύντομο βιογραφικό σημείωμα** του ερευνητή και, στην περίπτωση που η έρευνα σχεδιάζεται να υλοποιηθεί από ερευνητική ομάδα, προσκομίζονται τα βιογραφικά σημειώματα των μελών της ομάδας έρευνας που πρόκειται να επισκεφτούν τις σχολικές μονάδες.

Αναλυτικότερα στοιχεία περιλαμβάνονται στο συνημμένο Παράρτημα.

**Ο Πρόεδρος**

**Σωτήριος Γκλαβάς**

**Συνημ.: 10 σελίδες**

1. Στοιχεία από το πληροφοριακό σύστημα e-datacenter του ΥΠΟΠΑΙΘ, το οποίο ενημερώνεται με ευθύνη των Δ/νσεων Εκπαίδευσης.  [↑](#footnote-ref-1)